04/11/2013 | Administración LocalMunicipal
Miño
Notificación de acordo a Manuela Cagiao Castro

Sendo imposible practicar a notificación da Resolución núm.736/2013 do día 9/10/2013 a dona Manuela Cagiao Castro por descoñecerse o lugar de notificación, e en cumprimento do disposto no artigo 59.5 da Lei de réxime xurídico das administracións públicas e do procedemento administrativo común, procédase a practicar a notificación por medio de anuncios no taboleiro de edictos do Concello de Miño e no Boletín Oficial da Provincia da Coruña a citada resolución que a continuación se transcribe deseguido: Logo de ver que don Enrique Marcelo Espinales Artiel e dona Alejandra Estefania Mel Cooling Holroyd presentan unha reclamación solicitando a limpeza das parcelas do Monte Piñeiro. Logo de ver que o día 19 de setembro de 2013 a técnico de medio ambiente emite informe no que se recolle que a parcela con referencia catastral 4105934NJ6040N0001OK, cuxa titularidade é ADRIANA LEONOR SVETOSLAV SANCHEZ MIGUEL MAYOS, está a incumprir o disposto na Lei 3/2007, do 9 de abril, de prevención e defensa contra os incendios forestais de Galicia e o disposto na LOUGA. Logo de ver o informe emitido pola secretaria municipal o 20 de setembro no que se propón a incoación dun expediente de reposición da legalidade urbanística. Tendo en conta todo o que antecede, esta Concellería de Goberno, ao abeiro da delegación conferida pola Resolución da Alcaldía núm.36/2013 (24/01/2013) e en uso das atribucións que lle confire o ordenamento xurídico, pola presente, 1º.- INCOAR expediente de reposición da legalidade medioambiental a ADRIANA LEONOR SVETOSLAV SANCHEZ MIGUEL MAYOS pola parcela con referencia catastral 4105934NJ6040N0001OK da súa propiedade, debendo de proceder en consecuencia a executar os traballos de acondicionamento, de xestión da biomasa vexetal e de retirada das especies da Disposición adicional terceira, tendo en conta que ADRIANA LEONOR SVETOSLAV SANCHEZ MIGUEL MAYOS é propietaria dunha parcela afectada pola franxa de 30 metros dende o límite do solo urbano. O prazo para executar os traballados descritos será de 15 días, que se contarán dende a resolución que poña fin ao procedemento.2º.- CONCEDER a ADRIANA LEONOR SVETOSLAV SANCHEZ MIGUEL MAYOS, un prazo de audiencia de 10 días hábiles, que se contarán desde o seguinte á recepción da correspondente notificación, poñéndolle a tal efecto de manifesto o expediente, para que alegue e presente os documentos e xustificacións que estime pertinentes ao seu dereito. A tales efectos, poderá consultar o expediente administrativo instruído e obter as copias que estime oportunas a efectos dunha maior defensa dos seus intereses, de conformidade co previsto no artigo 39 da LRXAP.3º.- ADVERTIR a ADRIANA LEONOR SVETOSLAV SANCHEZ MIGUEL MAYOS que en caso incumprimento da obriga de executar os traballos de acondicionamento e de xestión da biomasa vexetal e de retirada das especies da Disposición adicional terceira, o Concello de Miño poderá acordar a execución subsidiaria ou a imposición de multas coercitivas (art.53. bis da Lei 3/2007) sen prexuízo das sancións que procedan pola infracción cometida (arts.50 e seguintes da Lei 3/2007). 4º.- NOTIFICAR a presente resolución e remitir copia dos informes obrantes no expediente.” O que lle notifico, facéndolle saber que a presente resolución non esgota a vía administrativa por tratarse dun acto de trámite e que contra este non procede interpoñer recurso ningún, sen prexuízo do disposto no art.107.1 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 7/1999, do 13 de xaneiro. Miño, 17 de outubro de 2013 A secretaria, Alejandra Rodríguez Menéndez